19/12/2012 | Administración LocalMunicipal
Noia
Rendas
Elevación a definitivo do acordo provisional de modificación da Ordenanza fiscal número 28, reguladora da taxa pola utilización das instalacións deportivas municipais

1.-Transcorrido o prazo de exposición ao público do acordo provisional de modificación da Ordenanza fiscal número 28, reguladora da Taxa pola utilización das instalacións deportivas municipais, adoptado polo Pleno da Corporación con data 26/10/2012, e non sendo presentado, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais.2.-O acordo de modificación e o texto íntegro da referida Ordenanza Fiscal publicarase no BOP e será de aplicación a partir do día seguinte ao mesmo.3.-De conformidade co disposto no artigo 19.1 do R. D. Lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. En Noia, a 11 de Decembro de 2012 O alcalde Asdo. Rafael García Guerrero No uso das facultades concedidas polos art.133.2 e 142 da Constitución e polo art.106 da Lei 7/85, do 2 de abril, reguladora das bases de réxime local e de conformidade co disposto nos art.15 a 19 do Real Decreto Lexislativo 2/2004, do 5 de marzo, polo que se aproba o Texto Refundido da Lei de Facendas Locais, este Concello establece a Taxa pola prestación de servizos e utilización das instalacións deportivas municipais, que se rexerá pola presente ordenanza fiscal, atendendo as normas ao previsto no art.57 de dito Real Decreto Lexislativo. Constitúe o feito impoñible da taxa a prestación de servizos e a utilización das instalacións deportivas municipais. Non están suxeitas a esta taxa aquelas utilizacións correspondentes a eventos ou competicións organizadas por iniciativa do Concello ou patrocinadas polo mesmo. A determinación da contía a pagar realizarase mediante o sistema de cota fixa segundo as tarifas recollidas no artigo seguinte. A contía da taxa regulada nesta ordenanza será a fixada nas tarifas contidas no apartado seguinte: 1.- Por utilización das instalacións deportivas municipais: a) Xogo de partidos oficiais con entrada de balde, por hora ou fracción: 6 € b) Partidos de competición oficial con cobramento de entrada, por hora ou fracción: 18 € c) Nos casos aos que se refiren os apartados anteriores a, b, con utilización de luz eléctrica, abonarase polo usuario a cantidade adicional de 3 €. d) Utilización do polideportivo para espectáculos deportivos: -Con cobramento de entrada: 150 € -Sen cobramento de entrada: 30 € e) Utilización do polideportivo para espectáculos ou actos extra deportivos: 300 € f) Ximnasio: 1 €/hora 2.- Por prestación de servizos: a) Actividade física de patinaxe: Matrícula anual: 50 € Aplicaranse os beneficios fiscais previstos nas normas con rango de lei e nos tratados internacionais. Devéngase a taxa e nace a obriga de contribuír dende o momento en que se solicite a utilización da instalación deportiva ou no momento de inscribirse na actividade física de patinaxe. É obrigado tributario, en concepto de contribuínte, a persoa física ou xurídica e as entidades á que se refiren o artigo 35.4 da Lei Xeral Tributaria, que solicite a utilización das instalacións e a prestación dos servizos suxeitos e quen a utilicen sen contar coa preceptiva autorización. As instancias nas que se farán constar os días e horas nos que se desexe efectuar a utilización das instalacións e demais circunstancias que se desexen expoñer, presentaranse cunha antelación mínima de oito días.1.- O aboamento das liquidacións correspondentes realizarase mediante autoliquidación no momento de realizar a solicitude de utilización da instalación ou de inscrición na actividade de patinaxe.2.- A non utilización da instalación ou prestación do servizo só dará dereito a devolución da taxa aboada cando sexa o Concello o responsable da non utilización ou prestación do servizo. Disposición final: A presente Ordenanza entrará en vigor o día da súa publicación no BOP e comezará a aplicarse a partir do día seguinte ó da publicación, permanecendo en vigor ata a súa modificación ou derrogación expresa.